als_Latn dik_Latn sag_Latn
Prishtinë, 5 mars 2014 – Qëndrim Gashi thotë se ai nuk pranon të jetë kandidat për ushtrues detyre i rektorit të UP-së.
Ai thotë se u është mirënjohës anëtarëve të Këshillit Drejtues, por shton se ai nuk ka zhvilluar kampanjë personale duke kërkuar reforma në UP.
Gashi në një postim në Facebook, ka shkruar edhe se do mbështesë çdo nismë pozitive për UP-në.
“Unë u jam mirënjohës anëtarëve të Këshillit Drejtues që më kanë propozuar mua për rektor të UP-së dhe shumë kolegëve, studentëve e qytetarëve që më kanë inkurajuar ta shqyrtoj seriozisht këtë propozim. Emri im është propozuar pa dijeninë time dhe Këshilli Drejtues më ka informuar me telefon sonte rreth orës 8 të mbrëmjes. Unë nuk pranoj të jem kandidat për ushtrues detyre. Ashtu siç e kam thënë më parë, nuk kam zhvilluar kampanjë personale, por kam qenë një prej nismëtarëve të një debati publik që mëton ta reformojë thellë UP-në, në të mirë të studimeve cilësore, integritetit në shkencë dhe kontributit për shoqërinë.
Në vendin tonë ka nevojë për më shumë qëndrime parimore e më pak lufta personale. E përkrah publikisht çdo nismë pozitive për UP-në dhe do të vazhdoj të kontribuoj në kuadër të universitetit më të madh dhe më të rëndësishëm në vend. Dr. Qëndrim Gashi, profesor i asocuar, Universiteti i Prishtinës”, shkruan ai.
als_Latn als_Latn als_Latn als_Latn als_Latn